21.12.2018

DIEĐÁHUS

**JGM ja Sámediggi ráđđádalle raŧŧefidnočielggadusas**

Johtolat- ja gulahallanministeriija ja Sámedikki ovddasteaddjit ráđđádalle JIekŋameara ruovderaŧŧi -fidnu čielggadusaid gárvvistan bargojoavkkuid loahpparaportta sisdoalu bearjadaga 21. juovlamánus 2018. Loahpparaporta almmustahtto ođđajagimánus 2019

Sámediggi lei sihtan sámediggelága 9 paragráfas oaivvilduvvon ráđđádallama Jiekŋameara raŧi čielggadan Suoma ja Norgga gaskasaš bargojoavkku doaimmas sihke bargojoavkku loahpparaportta ja bargojoavkku vuollebargojoavkkuid raporttaid sisdoalu.

Ráđđádallamiin Sámedikki ovddasteaddjit bukte ovdan oainnuideaset loahpparaportta sisdoalus. Ráđđádallama loahpas gávnnahedje, ahte ráđđádallamiid lohppii doalvuma dihtii dárbbaša vel joatkkaráđđádallama, man áigin sohppojuvvui 25. ođđajagimánu 2019.

Bargojoavkku raporta lea ovdačielggadusas Roavvenjárga-Kirkonjárga raŧŧelinnjemis. Mearrádus raŧi ollašuhttimis dahje raŧŧelinnjema válljemis ii leat vel dahkkon Suomas dahje Norggas.

Duogáš

Jiekŋameara raŧŧi -fidnu joatkkačielggadeami várás vuođđuduvvui 9.5.2018 mearreáigásaš bargojoavku ovttas Norggain. Bargojoavkku doaibmaáigodat nogai 14.12.2018. Bargojoavku čielggadii raŧŧelinnjema gáibidan guovddáš ollisvuođaid dego ruhtadangažaldagaid, -málliid ja goasttádusaid, biras- ja sápmelašgažaldagaid sihke plánen- ja lohpemeannudemiid.

Bargojoavkkus ledje mielde johtolat- ja gulahallanministeriija, birasministeriija, Johtolatdoaimmahat, Lappi eanagottelihttu, Sámediggi, Nuortalaččaid siidačoahkkin sihke Norgga bealde johtolat- ja gulahallanministeriija, Ruovderaŧŧehálddahus ja Finnmárkku guovllu ovddasteaddjit. Barggus gulle maiddái eará čanusjoavkkuid ovddasteaddjiid.

Lassidieđut:

bargojoavkku sátnejođiheaddji, ossodatoaivámuš Sabina Lindström, johtolat- ja gulahallanministeriija, t. 040 527 6103, sabina.lindstrom@lvm.fi, Twitter @LindstromSabina